# Søknad om Arbeidstilsynets samtykke:

# Bekreftelse på at verneombudet har deltatt i søkeprosessen

Ved endringer i det fysiske arbeidsmiljøet skal arbeidstakerne medvirke. Det vil si at de må involveres i prosessen. Medvirkningen skal dokumenteres når det søkes om Arbeidstilsynets samtykke. I søknader med tiltak som involverer flere arbeidsgivere, skal medvirkningen foregå med arbeidstakere fra hver enkelt virksomhet.

## Om søknaden

Tiltakshaver må søke om – og få – Arbeidstilsynets samtykke til alle tiltak som er søknadspliktige etter plan- og bygningsloven. Dette gjelder tiltak som skal brukes, eller sannsynligvis vil bli brukt, av virksomhet(er) som er omfattet av arbeidsmiljøloven, jf. arbeidsmiljøloven § 18-9. Kommunen kan ikke gi igangsettingstillatelse før Arbeidstilsynet har gitt slikt samtykke.

Søknaden om Arbeidstilsynets samtykke skal dokumentere at tiltaket planlegges med bygnings- og utstyrsmessige løsninger som er i samsvar med kravene i regelverket, slik at arbeidstakernes sikkerhet, helse og velferd ivaretas. Arbeidslokalene og arbeidsplassene skal være tilpasset arbeidets art, særskilte risikoforhold ved driften og den enkelte arbeidstakers behov. Kravene til personalfasiliteter (for eksempel garderobe og spiserom) skal ivaretas.

Her kan du lese mer om kravene til fysisk arbeidsmiljø:

* [www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/](https://www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/)
* [www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/)

I samarbeid med arbeidstakerne og eventuelle leietakere og deres arbeidstakere, må tiltakshaver kartlegge og risikovurdere aktivitetene og prosessene som skal foregå i arbeidslokalene. Basert på dette må tiltakshaver planlegge med bygnings- og utstyrsmessige løsninger som ivaretar de aktuelle kravene til fysisk arbeidsmiljø.

## Verneombudet skal medvirke i søkeprosessen

I virksomheter som ikke har arbeidsmiljøutvalg, skal verneombudet vurdere og uttale seg i saker som er nevnt i [arbeidsmiljøloven § 7-2 andre ledd bokstav c](https://www.arbeidstilsynet.no/regelverk/lover/arbeidsmiljoloven/7/7-2/), jf. [forskrift om organisering, ledelse og medvirkning § 2-2 tredje ledd bokstav a](https://www.arbeidstilsynet.no/regelverk/forskrifter/forskrift-om-organisering-ledelse-og-medvirkning/2/2-2/). Dette vil blant annet si at verneombudet skal uttale seg om planer som krever samtykke etter arbeidsmiljøloven § 18-9.

Her kan du lese mer om medvirkning i forbindelse med samtykkesøknad:

[www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/krav-til-medvirkning-ved-nybygg/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/krav-til-medvirkning-ved-nybygg/)

Vi gjør oppmerksom på at flere krav til medvirkning kan følge av tariffavtaler o.l. som partene er bundet av. Arbeidstilsynet har ikke myndighet til å følge opp slike avtaler mellom partene.

## Krav til verneombudets bekreftelse og dokumentasjon

Dokumentasjonen på medvirkningen skal

* være skriftlig
* bekrefte reell deltakelse i prosessen
* opplyse om arbeidstakerne har merknader
* inneholde eventuelle kommentarer eller innsigelser til besluttede planer

Nedenfor kan du beskrive kort hvordan selve medvirkningsprosessen har foregått. Legg ved ev. møtereferat(er).

## Verneombudets bekreftelse og signering

Medvirkningen gjelder tiltak (bygg/adresse):

Medvirkningen gjelder lokale:

Medvirkningen gjelder for virksomhet: Org.nr.:

Beskriv medvirkningsprosessen:

Legg med ev. møtereferat(er).

Har du kommentarer eller innsigelser til planene utover det som framkommer av ev. referat? Skriv her eller vis til vedlegg:

Jeg bekrefter med dette at jeg som verneombud har medvirket til samtykkesøknaden i tråd med regelverkets krav.

...............................................

Navn (blokkbokstaver)

Telefon: ………………………….. E-post: ………………………………..

Dato: ……………………………….

..................................................

Signatur